
Par zemes nomas līguma termiņa pagarināšanu nomnieka informācijas objektu izvietošanai Kadagā

Ādažu novada pašvaldības dome izskatīja SIA “Resort Investments” (Reģ. Nr. 40103296312) 
03.08.2026. iesniegumu (reģ. Nr. ĀNP/1-11-1/26/4529) ar lūgumu pagarināt zemes nomas līguma termiņu uz vienu gadu – līdz 07.09.2027.
Izvērtējot pašvaldības rīcībā esošu informāciju un ar lietu saistītus apstākļus, tika konstatēts:
[bookmark: _Hlk531176708]1. Starp domi kā iznomātāju un SIA “Resort Investments” kā nomnieku 08.09.2025. tika noslēgts zemes nomas līgums Nr. JUR 2025-08/808 (turpmāk – Līgums) par divu pašvaldības zemes vienību daļu nomu vides reklāmas izvietošanai uz pašvaldības baneriem:
1.1. zemes vienības bez adreses (kadastra apzīmējums 8044 005 0772) Kadaga, Ādažu pag., Ādažu nov., daļu 3 m2 platībā, izmantojot esošu reklāmas baneri;
1.2. pašvaldībai piederošas zemes vienības “Kadagas centrs”, Kadaga, Ādažu pag., Ādažu nov., (kadastra apzīmējums 8044 005 0746 daļu 1 m2 platībā.
2. Saskaņā ar 27.04.2026.Vienošanos Nr. JUR 2026-04/432 pie Līguma nomas mērķis ir nodrošināt ēdināšanas un izmitināšanas pakalpojumu reklāmu izvietošanu un uzturēšanu. 
3. Pašvaldības darbiniekiem, veicot iznomātās teritorijas apsekošanu, Līguma nosacījumu pārkāpumi netika konstatēti.
4. Atbilstoši Pašvaldības Centrālās pārvaldes Grāmatvedības nodaļas sniegtajai informācijai, nomniekam nav zemes nomas maksas un nekustamā īpašuma nodokļa parādu, ir izveidojusies pārmaksa. Nomas maksas apmērs ir 144 euro gadā, papildus nomniekam jāmaksā pievienotās vērtības nodoklis un nekustamā īpašuma nodoklis, kā arī reklāmas nodeva atbilstoši normatīvo aktu prasībām.
5. Ministru kabineta 2018. gada 19. jūnija noteikumu Nr.350 (MK Nr. 350) “Publiskas personas zemes nomas un apbūves tiesības noteikumi” 29.9. punkts paredz, ka izsoles vai nomas pretendentu atlases prasības var nepiemērot, ja tiek iznomāts neapbūvēts zemesgabals, kas tiek izmantots nomnieka informācijas objekta izvietošanai gar ceļiem vai izkārtnes izvietošanai.
Ņemot vērā iepriekš minēto, nomnieka lūgums nomas termiņa pagarināšanai uz vienu gadu ir atbalstāms ar nosacījumu, ka nomnieks zemesgabalu izmanto atbilstoši MK Nr. 350 29.9. punktā paredzētajam mērķim. 
Pamatojoties uz Pašvaldību likuma 10. panta otrās daļas 2. punktu, 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.9. punktu, domes 2024. gada 28. novembra lēmumu Nr. 463 “Par pašvaldības zemesgabalu nomas maksas cenrādi īslaicīgai nomai un reklāmas vai informācijas objektu izvietošanai”, kā arī domes Finanšu komitejas 19.08.2026. atzinumu, Ādažu novada pašvaldības dome
[bookmark: _Hlk178684949]NOLEMJ:
1. Noslēgt vienošanos ar SIA “Resort Investments” (reģ. Nr. 40103296312, Ainažu iela 23 k-4 - 1T, Saulkrasti, Saulkrastu nov., Latvija, LV-2160) par grozījumiem 08.09.2025. noslēgtajā zemes nomas līgumā Nr. JUR 2025-08/808, paredzot, ka:
1.1. Līguma termiņš tiek pagarināts līdz 07.09.2027.;
1.2. Līgumā minētās zemes vienību daļas tiek nodotas iznomātājam bez apbūves tiesībām, ar mērķi – iznomātāja informācijas objektu izvietošanai uz pašvaldības baneriem un šo objektu uzturēšanai.
2. Pašvaldības Centrālās pārvaldes:
2.1. Juridiskajai un iepirkumu nodaļai līdz 07.09.2027. sagatavot vienošanās projektu šī lēmuma 1. punkta izpildei.
2.2. Grāmatvedības nodaļai veikt nekustamā īpašuma nodokļa un nomas maksas aprēķinu uzskaiti un maksājumu kontroli par 1. punktā minētā līguma objektiem.
2.3. Administratīvajai nodaļai šo lēmumu nosūtīt nomniekam uz e-pasta adresi info@saulesclub.com;
2.4. Nekustamā īpašuma nodaļai un Sabiedrisko attiecību nodaļai aktualizēt informāciju pašvaldības nomas reģistrā, pašvaldības īpašumu lietotnē www.adazunovads.lv/karte  un tīmekļvietnē www.adazunovads.lv/ipasumi .
3. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



2

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




